**PRIVĀTUMA PAZIŅOJUMS**

**Par personas datu apstrādes aspektiem videonovērošanas procesā**

**Labklājības ministrija,** reģistrācijas numurs: 90000022064, juridiskā adrese: Skolas iela 28, Rīga, LV-1331, tālr. +371 80205100, e-pasts: lm@lm.gov.lv, (turpmāk – ministrija), kā pārzinis atbilstoši Vispārīgās datu aizsardzības regulas 13. panta nosacījumiem informē Jūs par sekojošiem personas datu apstrādes aspektiem:

**1.** **Ministrijas personas datu aizsardzības speciālists** – Jānis Kāršenieks, e-pasts: datu.aizsardziba@lm.gov.lv.

**2. Personas dati:** fizisku personu attēls, izskats, vizuāli fiksēta uzvedība, personas attēla ieraksta vieta un laiks (datums, ieraksta sākuma laiks un beigu laiks).

**3.** **Personas datu apstrādes nolūks:** noziedzīgu nodarījumu, kas saistīta ar īpašuma aizsardzību, novēršana un atklāšana, normatīvo aktu un drošības iestāžu prasību izpilde.

**4. Personas** **datu apstrādes tiesiskais pamats:** ministrijas leģitīmo interešu (ministrijas īpašuma aizsardzība, īpašuma bojāšanas vai nolaupīšanas pierādīšana, atlīdzības saņemšana par ministrijas īpašuma bojāšanu vai nolaupīšanu). Normatīvajos aktos valsts noslēpuma aizsardzības jomā noteikto uzdevumu valsts noslēpuma un klasificētās informācijas aizsardzībai izpilde.

**5. Personas datu saņēmēji**: tiesībaizsardzības un citas iestādes normatīvajos aktos noteiktajos gadījumos (piemēram, Datu valsts inspekcijai), datu subjekti, tiesas.

**6. Personas datu nosūtīšana uz trešo valsti vai starptautiskai organizācijai un automatizēta lēmumu pieņemšana**

6.1. Videonovērošanas procesā personas datus ministrija neparedz sūtīt uz trešajām valstīm vai starptautiskajām organizācijām.

6.2. Ministrija neveic automatizētu lēmumu pieņemšanu videonovērošanas procesā.

**7. Glabāšana:** 30 dienas no ieraksta veikšanas dienas ministrijas teritorijā un koplietošanas telpās veiktajai videonovērošanaivai līdz leģitīmās intereses īstenošanai, ja tajos ir atspoguļota darbība vai bezdarbība, kas var būt par pamatu leģitīmās intereses īstenošanai.

**8. Datu subjekta tiesības**

8.1.Tiesības piekļūt personas datiem, pieprasīt apstrādes ierobežošanu vai iebilst pret to, kā arī tiesības uz personas datu pārnesamību un labošanu. Tāpat, datu subjektam ir tiesības vērsties Datu valsts inspekcijā (Elijas iela 17 - 2, Rīga, LV-1050, pasts@dvi.gov.lv) ar sūdzību par ministrijas rīcību, ja datu subjekts uzskata, ka viņa personas datu apstrāde ministrijā pārkāpj Vispārīgo datu aizsardzības regulu.

8.2. Ievērojot to, ka tiesiskais pamats personas datu apstrādei ir ministrijas leģitīmās intereses, datu subjektam ir tiesības pieprasīt datu dzēšanu.